**Գլուխ LI**

**Վրացական պարի առարկայական ծրագիրը**

1. Ընդհանուր մաս

**ա) Ներածություն**

Ժողովրդական պարը վրացական մշակույթի անբաժանելի մասն է: Այն, որպես պարտադիր առարկա, զգալիորեն կհարստացնի ընդհանուր կրթական համակարգը:

Վրացական ժողովրդական պարի ուսուցումը ծառայում է աշակերտի ֆիզիկական և գեղագիտական զարգացմանը, պատանի սերնդի մեջ ընդհանուր կուլտուրայի մշակմանը՝ նուրբ ճաշակի, արժանապատվության զգացողության, աշխատասիրության, ճշգրիտ վարքագծի, ինչպես նաև սեփական անձը տիրապետելու կարողության զարգացմանը:

Վրացական պարը, ցայտուն կերպով արտահայտված բնույթով և ազդեցիկությամբ, աշակերտի մեջ զարգացնում է ազգային ինքնագիտակցությունն ու ձևավորում է ավանդույթների նկատմամբ հարգանքի զգացում:

**բ) Վրացական պարի ուսուցման նպատակներն ու խնդիրները**

Վրացական պարի ուսուցման նպատակն է.

* Վրացական պարի նկատմամբ սեփական վերաբերմունքի ձևավորումը:
* Պարային-ստեղծագործական կարողության զարգացումը:
* Պլաստիկ արտահայտչականության, կոորդինացիայի, շարժման կուլտուրայի մշակումը, բարեկազմության ձևավորմանը նպաստելը:

Այս կրթական նպատակներից ելնելով՝ դպրոցում վրացական պարի ուսուցումը նկատի է առնում հետևյալ խնդիրների լուծում.

* Շարժունակ հիշողության և ռիթմի զգացումի զարգացում:
* Սեփական մարմինը տիրապետելու և երաժշտության բնույթը հաղորդելու կարողության զարգացում:
* Վրացական ժողովրդական պարի հիմնական տարրերի ուսումնասիրում:
* Վրացական պարային մշակույթի ընդհանուր ծանոթություն:
* Աշակերտների ներգրավում ստեղծագործական գործընթացում:

**գ) Վրացական պարի առարկայի ուսուցման կազմակերպումը**

Առարկան ուսուցվում է տարրական աստիճանում, IV դասարանում, շաբաթը 1 ժամվա ընթացքում (ընդամենը 33 ժ.):

 **դ) Վրացական պարի ուսուցման ուղղությունների նկարագրությունը**

Պարի ուսուցումն ծավալվում է երկու ուղղությամբ.

1. Գործնական կարողություններ ու հմտություններ:

2. Հաղորդակցություն, մեկնաբանություն:

Ուսուցումն այս երկու ուղղությունների սահմաններում ընթանում է զուգահեռաբար և սերտ կապակցված:

**Գործնական կարողություններ ու հմտություններ**

Այս ուղղության սահմաններում աշակերտները կծանոթանան վրացական պարի տարրերին և կուսումնասիրեն դրանք, կմշակվեն ու կձևավորվեն աշակերտների գործնական հմտությունները, որոնք ծառայում են նրանց պլաստիկ արտահայտչականության և պարային-իմպրովիզացիոն կարողությունների զարգացմանը:

**Հաղորդակցություն, մեկնաբանություն**

Այս ուղղության սահմաններում աշակերտները հմտանում են ուրիշի կողմից կատարված պարի քննարկմանը, մտքի հստակ փոխանցմանը՝ պատշաճ տերմինաբանության գործածությամբ ու վարքագծի նորմերի պահպանությամբ: Աշակերտները մասնակցում են համատեղ ստեղծագործական գործընթացներին, ներկա են գտնվում ու մասնակցում են տարբեր միջոցառումների, տեղեկատվություն են ձեռք բերում սովորած պարերի մասին:

**Գլուխ LII**

# Տարրական աստիճանի առարկայական իրազեկությունները

**IV դասարան**

**Վրացական պար**

**Չափորոշիչ**

**Տարեվերջին նվաճվելիք արդյունքներն ըստ ուղղությունների.**

|  |  |
| --- | --- |
|  **Գործնական կարողություններ ու հմտություններ** | **Հաղորդակցություն, մեկնաբանություն** |
| **Վ.պ.IV.1.** Աշակերտը ճանաչում է վրացական պարի տարրերը և կարող է գործածել դրանք:  | **Վ.պ.IV.6.** Աշակերտը կարող է արտահայտել սեփական վերաբերմունքն ուրիշի կատարած պարի նկատմամբ: |
| **Վ.պ.IV.2.** Պարելու ժամանակ աշակերտը կարող է պահպանելկոորդինացիան: | **Վ.պ.IV.7.** Աշակերտը կարող է գործածել պարից սովորած տերմինները:  |
| **Վ.պ.IV.3.** Աշակերտը կարող է պարել անհատականորեն և ուրիշների հետ միասին: | **Վ.պ.IV.8.** Աշակերտը կարող է ճանաչել ու բնութագրել սովորած վրացական պարերը: |
| **Վ.պ.IV.4.** Աշակերտը կարողանում է լսած երաժշտական նյութի հիման վրա իմպրովիզացիա անել: |  |
|  |  |
| **Վ.պ.IV.5.** Աշակերտը կարող է կազմակերպել սեփական ուսումնական գործունեությունը: |  |

Տարեվերջին նվաճվելիք արդյունքներն ու դրանց ստուգիչները.

**Ուղղություն. Գործնական կարողություններ ու հմտություններ**

**Վ.պ.IV.1. Աշակերտը ճանաչում է վրացական պարի տարրերը և կարող է գործածել դրանք:**

Արդյունքն ակնառու է, եթե աշակերտը.

 Հայտնաբերում է պարի ծանոթ տարրերը:

 Պարելու ժամանակ կատարում է հիմնական քայլերը:

 Պատշաճ կերպով է փոխանցում պարի բնույթը:

 Գործածում է սղղալով ու պպզուկով տարատեսակներ:

 Կատարում է մատների ծայրերով ու ծնկներով պարզ գործողություններ:

 Պարելիս ճիշտ է կողմնորոշվում տարածության մեջ:

**Վ.պ.IV.2. Պարելու ժամանակ աշակերտը կարող է պահպանել կոորդինացիան:**

Արդյունքն ակնառու է, եթե աշակերտը.

 Նրբագեղ է շարժում մարմինը:

 Չի լարվում շարժում կատարելիս:

 Տարբեր հաշիվների վրա՝ մատների ծայրերին է բարձրանում:

 Կատարում է մեկ, երկու և երեք հպումով շարժումներ:

 Տարբեր դիրքերով կանգնում է մեկ ոտքի և երկու ոտքերի վրա:

**Վ.պ.IV.3. Աշակերտը կարող է պարել անհատականորեն և ուրիշների հետ միասին:**

Արդյունքն ակնառու է, եթե աշակերտը.

 Պարելիս շարժվում է ուղիղ գծով, անկյունագծով, գալարաձև, աղեղնաձև, շրջանաձև, սլաքային:

 Կատարում է պարային շարժումներ, գործողություններ, համակցություններ, դրվագներ, պարզ համակցություններ՝ ինքնուրույն, զույգով, խմբով:

 Ուրիշների հետմիասին մասնակցում է շուրջպարերին:

 Շարժվում է զույգի, խմբի հետ միաժամանակ:

 Ուրիշների հետ պարելիս պահպանում է պատշաճ հեռավորությունը:

 Զանգվածային պարի ժամանակ, չի խախտում ամբողջականությունը

**Վ.պ.IV.4. Աշակերտը կարողանում է լսած երաժշտական նյութի հիման վրա իմպրովիզացիա անել:**

Արդյունքն ակնառու է, եթե աշակերտը.

 Շարժումովհետևում է պարին, փոխանցում է ռիթմը:

 Երաժշտության բնույթը փոխանցում է շարժումով:

 Առաջարկված գործողություններից ընտրում է տվյալ պարին համապատասխանը:

 Անծանոթ երաժշտության տակ պարելիս գործածում է ուրիշ պարերին բնորոշ տարրեր:

**Վ.պ.IV.5. Աշակերտը կարող է կազմակերպել սեփական ուսումնական գործունեությունը:**

Արդյունքն ակնառու է, եթե աշակերտը.

 Ժամանակին է ներկայանում փորձին:

 Բերում է ուսումնական գործընթացի համար անհրաժեշտ իրերը:

 Ակտիվորեն ընդգրկված է դասաժամի ընթացքի մեջ:

 Մասնակցում է հարցմանը:

**Ուղղություն. Հաղորդակցություն ու մեկնաբանություն**

**Վ.պ.IV.6. Աշակերտը կարող է արտահայտել սեփական վերաբերմունքն ուրիշի կատարած պարի նկատմամբ:**

Արդյունքն ակնառու է, եթե աշակերտը.

 Դրական կամ բացասական վերաբերմունք է արտահայտում տեսած պարի նկատմամբ:

 Ծանոթ և անծանոթ պարերը տարբերում է իրարից:

 Կարծիք է հայտնում, թե որքանով է իր տեսած պարը համապատասխանում ուղեկցող երաժշտությանը, առաջարկում է կոնկրետ դրվագներ կատարելու սեփական տարբերակը:

 Ստույգ ձևով է արտահայտում սեփական վերաբերմունքը:

**Վ.պ.IV.7. Աշակերտը կարող է գործածել պարից սովորած տերմինները:**

Արդյունքն ակնառու է, եթե աշակերտը.

 Խոսելիս ճիշտ է արտաբերում սովորած տերմինները:

 Անհրաժեշտության դեպքում մեկնաբանում է դրանք:

 Իր համար անծանոթ գործողությունը, շարժման անվանումը, տերմինը ճշտելու համար հարցեր է տալիս:

**Վ.պ.IV.8. Աշակերտը կարող է ճանաչել ու բնութագրել սովորած վրացական պարերը:**

Արդյունքն ակնառու է, եթե աշակերտը.

 Երաժշտություն լսելիս հասկանում է պարը:

 Ճանաչում և անվանում է սովորած պարերին բնորոշ գործողությունները:

 Սովորած պարերը բնութագրում է ըստ կատարողների կազմի, բովանդակության, ժանրի:

 Ըստ պարերի՝ տարբերում է հագուստները (տարազները):

 Անվանում է պարին ուղեկցող երաժշտության համար անհրաժեշտ երաժշտական գործիքները:

**Ծրագրի բովանդակությունը**

**Դրվագներ պարերից.**

1. «Դավլուր-քարթուլի»:

2. Ընտրությամբ. *«Աջարական»,, «Մթիուլական» և այլն:*

**Պարի տարրերը.**

 Հիմնական քայլերը *(առաջ, հետ, կողքի):*

 Սղղումներ:

 Պպզուկների տարատեսակներ:

 Մատների ծայրերովպարզ գործողություններ:

**Վարժություն.**

 Չորսուի մոտ և դահլիճի մեջտեղում:

 Մատների ծայրերով բարձրանալ-իջնել *(8, 4, 2, 1 հաշվով):*

 Մատների ծայրերով ազատ հպվել հատակին *(2, 1 հաշվով):*

 Մատների ծայրերը հաջորդաբար հպել հատակին:

 Երեք հպումով շարժում:

**Սղղումների նախապատրաստական վարժություններ.**

 Հասարակ, սահուն սղղում:

 Հասարակ պպզման նախապատրաստական վարժություն: